text: Mor: Jeg tror de synes, det er romantisk
  28 maj 2015 kl. 15.18
  Rasmus er normalt meget hjemmemenneske og meget tryghedssøgende. Så det ligner ikke ham at gøre sådan noget her. Sådan siger moren, Lene Bonde Bidstrup, om sin forsvundne, 15-årig søn.
  TV SYD har besøgt familien, hvor den 15-årige Rasmus har været savnet siden søndag. Han har taget alle sine konfirmationspenge med.
  Det antages, at han er samme med sin kæreste, Emilie på 14 fra Hedehusene.
  - Jeg har talt med hendes far ? og der er småting, vi måske har overset. F.eks. var hun ude for at købe et telt for 14 dage siden. Og Rasmus spurgte for nogle dage siden efter, hvor luftmadrassen er.
  - Hvorfor tror du, at han har gjort det?
  - Jeg tror, at de synes, at det er meget romantisk at stikke af sammen. Jeg håber og tror ikke, at de har tænkt på, hvor mange de gør kede af det.
  Se mere af interviewet med Lene Bonde Bidstrup (Varighed: 2.27)
  